**Strike One: Hitting Somebody With Permission**

Rabbi Michael Taubes

**.1שמות פרשת שמות פרק ב**

(יג) וַיֵּצֵא בַּיּוֹם הַשֵּׁנִי וְהִנֵּה שְׁנֵי אֲנָשִׁים עִבְרִים נִצִּים וַיֹּאמֶר לָרָשָׁע לָמָּה תַכֶּה רֵעֶךָ:

**.2רש"י שמות פרשת שמות פרק ב**

(יג) למה תכה - אף על פי שלא הכהו, נקרא רשע בהרמת יד:

**.3תלמוד בבלי מסכת סנהדרין דף נח עמוד ב**

אמר ריש לקיש: המגביה ידו על חבירו, אף על פי שלא הכהו - נקרא רשע, שנאמר ויאמר לרשע למה תכה רעך, למה הכית לא נאמר, אלא למה תכה, אף על פי שלא הכהו נקרא רשע. (אמר) זעירי אמר רבי חנינא: נקרא חוטא, שנאמר ואם לא לקחתי בחזקה וכתיב ותהי חטאת הנערים גדולה מאד. רב הונא אמר: תיקצץ ידו, שנאמר וזרוע רמה תשבר. רב הונא קץ ידא. רבי אלעזר אומר: אין לו תקנה אלא קבורה, שנאמר ואיש זרוע לו הארץ.

**.4רש"י מסכת סנהדרין דף נח עמוד ב**

אם לא לקחתי בחזקה - בבני עלי כתיב, שהיו תוקפים בבשר הזבחים, ואמר: אם לא תתן לי אקח בחזקה, דהיינו כמרים ידו - שהיו מגזמין להכות.

וזרוע רמה - הרגיל לרום ידו על חבירו.

קץ ידא - מאדם אחד שהיה רגיל להכות את חבירו, וקנסו בכך כדאמר בפרקין דלעיל /סנהדרין/ (מו, א) בית דין היו מכין ועונשין שלא מן התורה לעשות סייג וגדר לדבר.

איש זרוע - איש שמניף זרוע לו הארץ מתוקנת לקבורה, כלומר ראוי להמיתו ולקוברו.

**.5שמואל א פרק ב**

(טו) גַּם בְּטֶרֶם יַקְטִרוּן אֶת הַחֵלֶב וּבָא נַעַר הַכֹּהֵן וְאָמַר לָאִישׁ הַזֹּבֵחַ תְּנָה בָשָׂר לִצְלוֹת לַכֹּהֵן וְלֹא יִקַּח מִמְּךָ בָּשָׂר מְבֻשָּׁל כִּי אִם חָי:

(טז) וַיֹּאמֶר אֵלָיו הָאִישׁ קַטֵּר יַקְטִירוּן כַּיּוֹם הַחֵלֶב וְקַח לְךָ כַּאֲשֶׁר תְּאַוֶּה נַפְשֶׁךָ וְאָמַר לו לֹא כִּי עַתָּה תִתֵּן וְאִם לֹא לָקַחְתִּי בְחָזְקָה:

(יז) וַתְּהִי חַטַּאת הַנְּעָרִים גְּדוֹלָה מְאֹד אֶת פְּנֵי יְקֹוָק כִּי נִאֲצוּ הָאֲנָשִׁים אֵת מִנְחַת יְקֹוָק:

**.6איוב פרק לח**

(טו) וְיִמָּנַע מֵרְשָׁעִים אוֹרָם וּזְרוֹעַ רָמָה תִּשָּׁבֵר:

**.7איוב פרק כב**

(ח) וְאִישׁ זְרוֹעַ לוֹ הָאָרֶץ וּנְשׂוּא פָנִים יֵשֶׁב בָּהּ:

**.8שמות רבה (וילנא) פרשת שמות פרשה א**

כט - …ויאמר לרשע למה תכה רעך הכית לא נאמר אלא תכה, מכאן שמשעה שאדם מרים ידו להכות חבירו אע"פ שלא הכהו נקרא רשע…

**.9מדרש תנחומא (ורשא) פרשת קרח**

(ח) …שנו רבותינו ארבעה נקראו רשעים אלו הן הפושט ידו לחבירו להכותו אע"פ שלא הכהו נקרא רשע שנאמר (שמות ב) ויאמר לרשע למה תכה רעך הכית לא נאמר אלא תכה…

**.10דברים פרשת כי תצא פרק כה**

(ב) וְהָיָה אִם בִּן הַכּוֹת הָרָשָׁע וְהִפִּילוֹ הַשֹּׁפֵט וְהִכָּהוּ לְפָנָיו כְּדֵי רִשְׁעָתוֹ בְּמִסְפָּר:

(ג) אַרְבָּעִים יַכֶּנּוּ לֹא יֹסִיף פֶּן יֹסִיף לְהַכֹּתוֹ עַל אֵלֶּה מַכָּה רַבָּה וְנִקְלָה אָחִיךָ לְעֵינֶיךָ:

**.11רש"י דברים פרשת כי תצא פרק כה**

(ג) לא יוסיף - מכאן אזהרה למכה את חברו:

**.12תלמוד בבלי מסכת סנהדרין דף פה עמוד א**

מיתיבי: ומה מי שמצוה להכותו - מצוה שלא להכותו, מי שאינו מצוה להכותו - אינו דין שמצוה שלא להכותו…והכי קתני: ומה במקום מצוה, שמצוה להכותו - מצוה שלא להכותו. שלא במקום מצוה, שאינו מצוה להכותו - אינו דין שמצוה שלא להכותו.

**.13רש"י מסכת סנהדרין דף פה עמוד א**

ומה מי שמצוה להכותו - ברייתא תניא הכי במכילתא.

מצוה שלא להכותו - יותר מארבעים, דכתיב (דברים כה) ולא יוסיף פן יוסיף, בנו שאינו מצוה להכותו - אפילו במקום מצוה, אלמא אינו נעשה שליח לכך - אינו דין שמוזהר שלא להכותו שלא במקום מצוה.

ומה במקום מצוה שמצוה להכותו מצוה שלא להכותו - יותר מארבעים, שלא במקום מצוה לא כל שכן ויליף אזהרה למכה אביו או חבירו מהכא.

**.14ספר חסידים סימן מט**

ויאמר לרשע למה תכה רעך (שמות ב' י"ג) לא הכהו ובהרמת יד נקרא רשע ואמרו חכמים כל הסוטר לועו של חבירו כאלו סוטר לועו של שכינה פי' כל המכה לחיו של ישראל כמו ושמת סכין בלועך (משלי כ"ג ב') כאלו הכה השכינה ואין לו תקנה אלא קציצת ידו שנאמר (איוב ל"ח ט"ו) וזרוע רמה תשבר. ולכן אתה בן אדם הזהר ושמור נפשך מאוד פן תרום ידך לא על איש ולא על אשה הן קטנים הן גדולים אם לא על בנך להוכיחו. וחשוב בלבך לעשות כאיש שנשא שתי נשים שעבר על תקנת רבינו גרשום כל העולם אומרים עליו כמה חצוף אותו האיש ראוי הוא לטרדו ולנדותו יותר ויותר מזה עובר המכה את חבירו וגם המגביה ידו עליו ואפי' לא הי' בן י"ג.

**.15רמב"ם הלכות חובל ומזיק פרק ה**

הלכה א

אסור לאדם לחבול בין בעצמו בין בחבירו, ולא החובל בלבד אלא כל המכה אדם כשר מישראל בין קטן בין גדול בין איש בין אשה דרך נציון הרי זה עובר בלא תעשה, שנ' +דברים כ"ה ג'+ לא יוסיף להכותו, אם הזהירה תורה שלא להוסיף בהכאת החוטא קל וחומר למכה את הצדיק.

הלכה ב

אפילו להגביה ידו על חבירו אסור וכל המגביה ידו על חבירו אע"פ שלא הכהו הרי זה רשע.

**.16הגהות מיימוניות הלכות חובל ומזיק פרק ה**

הלכה ב

[א] פסק ראב"ן שפוסקים דינו כן לקרותו רשע ופסול לעדות ושכנגדו נשבע ונוטל עד שישוב מרשעו ויקבל דין ואפילו לא תבעו זה אלא אחר וכן פסק רא"ם אהא דפ' האומר דעני המהפך בחררה ובא אחר ונטלה ממנו נקרא רשע שיש לחזן הכנסת להכריז עליו בבית הכנסת ברבים וכן היה מורה ושלום מורי רבינו מאיר משמו ע"כ:

**.17שולחן ערוך חושן משפט הלכות עדות סימן לד**

סעיף ד

…הגה: …המגביה ידו על חבירו להכותו, פסול לעדות, מדרבנן (ב"י).

**.18סמ"ע סימן לד**

ז] המגביה ידו על חבירו כו'. אסמכוה אקרא שנאמר [שמות ב' י"ג] רשע למה תכה רעך, הכית לא נאמר אלא תכה, שקראו רשע על שביקש להכותו [סנהדרין נ"ח ע"ב], והיינו בהרמת יד עליו:

ח] פסול לעדות מדרבנן. אע"פ שהוא איסור דאורייתא, מ"מ מאחר שאין בו מלקות אינו פסול אלא מדרבנן. ב"י [מחודש ב']. ובמרדכי פרק החובל [ב"ק סי' ק"ב - ק"ג] סיים בזה, דפסול לעדות ולשבועה עד שישוב מרשעו ויקבל עליו דין אפילו לא תבעו זה אלא אחר, עכ"ל ד"מ ה':

**.19ביאור הגר"א חושן משפט סימן לד**

[ה] המגביה ידו. דנק' רשע ויאמר לרשע כו' כמש"ש נ"ח ב' ומ"מ אין נפסל מה"ת כיון שאין בה מלקות:

**.20רבי עקיבא איגר חושן משפט סימן לד**

סעיף ד

[הגה] על חבירו להכותו. נ"ב אבל בהכאה שיש בו כדי ש"פ. דהדין דממונא משלם מלקו לא לקו מ"מ פסול מה"ת כיון דהלאו יש בו מלקות אלו הכהו הכאה שאין בו ש"פ מש"ה גם ביש בו ש"פ מפסיל כ"כ הב"י בתשו' דיני קדושי' ס"ב:

**.21שולחן ערוך חושן משפט הלכות חובל בחבירו סימן תכ**

סעיף א

אסור לאדם להכות חבירו; ואם הכהו עובר בלאו, שנאמר: פן יוסיף (דברים כה, ג). ואם הקפידה תורה בהכאת רשע שלא להכותו יותר על רשעו, קל וחומר בהכאת צדיק. והמרים יד על חבירו להכותו, אף על פי שלא הכהו, נקרא רשע. הגה: וע"ל סי' תכ"א סעיף י"ג. ודין הכאת איש לאשתו, עיין בא"ה סי' קנ"ד. יש אומרים דיש חרם קדמונים באדם המכה לחבירו, וצריכין להתיר לו כדי לצרפו למנין עשרה, ומיד שמקבל עליו לעשות דין, מתירין לו אף על פי שאין (המוכה) מתרצה (מהר"ם מריזבורג והג"מ פ' החובל).

**.22סמ"ע סימן תכ**

א] שנאמר פן יוסיף כו'. בסוף פרשת כי תצא [דברים כ"ה ב' - ג'] כתיב והיה אם בן הכות הרשע וגו', ארבעים יכנו לא יוסיף פן יוסיף להכותו כו'. והנה הטור [סעיף א'] והמחבר למדו הלאו מדכתיב פן יוסיף, לרמזו למ"ש [עירובין צ"ו ע"א ועוד] כל מקום שנאמר השמר פן ואל אינו אלא לא תעשה, אבל ברמב"ם פ"ה דחובל [ה"א] למדו מדכתיב בהדיא בקרא לא יוסיף, וכן פירש רש"י שם בפירוש החומש ז"ל, לא יוסיף, מכאן אזהרה למכה את חבירו. וניחא ליה להרמב"ם ללמדו מלא יוסיף שהוא לאו מפורש, והטור והמחבר לא ניחא להו (ולמדו) [ללמדו] מלא יוסיף משום דקאי אהכאת הרשע ויש לומר דדוקא נקיט שם דנלקה כבר ל"ט מכות ויש סכנה בהוספה לו עוד מכה אחת, משא"כ בהכאה לחבירו מכה אחת, משו"ה למדוהו מיתורא דפן יוסיף, ועיין מה שכתבתי בפרישה [סעיף א'] עוד מזה:

**.23פתחי תשובה חושן משפט סימן תכ**

(א) להתיר לו כדי לצרפו למנין. עיין בתשובת חתם סופר חלק חו"מ סי' קפ"ב על דבר איש רע מעללים שהכה באגרוף רשע לבן תורה עד שפוך דם, ובעו"ה רבו עוזרי זרוע רשע ואין דורש ואין מבקש, והנה המכה הוא אבל על אביו ואמו ומתפלל לפני התיבה, ונסתפק השואל אם לענות אחריו אמן יהש"ר וקדושה. והשיב, הנה אם הדברים כהוויתן האיש הזה מוחרם בחרם קדמונים עד שיקבל עליו לעמוד לפני העדה למשפט על כל הנעשה, אך אין ברכותיו ותפלותיו כתפלת הכותים שאין עונים אחריהם אמן, שהרי ברכותיו כולם לה', אלא מחמת עונש וקנס נידוהו הקדמונים ז"ל, ולא יצורף לדבר שבקדושה, ואם יתפלל בחזקה לא יענה הצבור אחריו אמן, והכל כדי לרדות ולכוף כאגמון ראשו עד ישוב. אך בעו"ה בנידון זה אשר אין איש שם על לב לענשו ולהפרישו וכל הציבור על ימינו, ולשחוק יהיה בעיניו אם יודע שאין היחידים הללו עונין אמן אחר ברכותיו, נמצא הם יפסידו עניית יהש"ר וקדושה והוא יעמוד במרדו ויוסיף חטא על פשע, יבוא בעל הכרם כו', ואין בידינו להעמיד הדת על תילה, ואם באנו לדון כמוחרמים כל המחויבים נדוי ע"פ תקנת רבותינו ז"ל בזה"ז, לא נוכל להתעסק עם רוב בנין אנשי הדור הזה, וגדולה מזו בסנהדרין דף ס' ע"א וברש"י שם ד"ה בזה"ז כו', עכ"ד ע"ש:

ג] אעפ"י שלא הכהו. דכתיב [שמות ב' י"ג] רשע למה תכה רעך, הכית לא נאמר אלא תכה:

**.24תלמוד בבלי מסכת בבא קמא דף צב עמוד א**

מתני'. - …האומר סמא את עיני, קטע את ידי, שבר את רגלי - חייב, ע"מ לפטור - חייב. קרע את כסותי, שבר את כדי - חייב, ע"מ לפטור - פטור…

**.25רש"י מסכת בבא קמא דף צב עמוד א**

על מנת לפטור - בגמ' מפרש לה.

**.26תלמוד בבלי מסכת בבא קמא דף צג עמוד א**

האומר סמא את עיני כו'. א"ל רב אסי בר חמא לרבא: מאי שנא רישא ומאי שנא סיפא? אמר ליה: רישא, לפי שאין אדם מוחל על ראשי אברים. א"ל: וכי אדם מוחל על צערו? דתניא: הכני, פצעני, על מנת לפטור - פטור! אישתיק…רבי יוחנן אמר: יש הן שהוא כלאו, ויש לאו שהוא כהן. תניא נמי הכי: הכני, פצעני, על מנת לפטור? ואמר לו הן? הרי יש הן שהוא כלאו; קרע את כסותי, על מנת לפטור? ואמר לו לאו? הרי לאו שהוא כהן.

**.27רש"י מסכת בבא קמא דף צג עמוד א**

על מנת לפטור - על מנת שתהא פטור.

ורבי יוחנן אמר - אדם מוחל על הכל ומתניתין לאו דא"ל נחבל לחובל קטע את ידי על מנת שתהא פטור אלא קטע את ידי סתמא וא"ל חובל על מנת לפטור כלומר אמור לי אתה על מנת שאהיה פטור וא"ל היאך הן וקמ"ל מתני' דיש הן שהוא כלאו וכגון דמתמה אתמוהי.

הכני פצעני - וא"ל זה ע"מ לפטור ואמר נחבל הן יש הן שהוא כלאו אי אתמה חייב ואי בניחותא אהדריה פטור וברייתא דלעיל דקתני הכני ופצעני ע"מ לפטור פטור בדאמר נחבל כולה מילתא הכני ופצעני ע"מ לפטור דהא ודאי דוקא אמר ליה.

יש לאו שהוא כהן - אי אתמה פטור והאי דנקט חיובא לגבי מכה ופוצע ופטורה לגבי ממונא אורחיה דמילתא נקט דמחיל איניש אממוניה טפי מגופיה.

**.28תוספות מסכת בבא קמא דף צג עמוד א**

ורבי יוחנן אמר יש לאו שהוא כהן ויש הן שהוא כלאו - לשנויי מתני' קאתי מ"ש רישא ומ"ש סיפא ופירש בקונט' בין רישא ובין סיפא אם א"ל לאו בתמיה הוי כהן ואם א"ל הן בתמיה הוי כלאו והו"מ למיתני ברישא תרוייהו נזקי גופו וממונו וכן בסיפא אלא אורחא דמילתא נקט שדרך למחול על נזקי ממון ואין דרך למחול על נזקי גוף ודוחק הוא אלא נראה לפרש דנזקי גופו אפי' א"ל הן שדומה כאומר בניחותא מסתמא בתמיה קאמר ובנזקי ממונא אמר ליה לאו ודומה כאומר בניחותא מסתמא בתמיה קאמר כיון שמתחילה א"ל קרע את כסותי ושבור את כדי וי"ס שכתוב בהן כיצד ול"ג ליה.

**.29רמב"ם הלכות חובל ומזיק פרק ה**

הלכה יא

ועוד יש הפרש בין נזקי גופו לנזקי ממונו, שהאומר לחבירו סמא עיני קטע את ידי על מנת שאתה פטור הרי זה חייב בחמשה דברים שהדבר ידוע שאין אדם רוצה בכך. אבל האומר לחבירו קרע את כסותי שבר את כדי על מנת שאתה פטור הרי זה פטור, ואם לא אמר לו על מנת שאתה פטור הרי זה ה חייב לשלם אף על פי שהרשהו להשחית.

**.30שולחן ערוך חושן משפט הלכות חובל בחבירו סימן תכא**

סעיף יב

…האומר לחבירו: קטע את ידי, או: סמא את עיני על מנת שאתה פטור, הרי זה חייב בחמשה דברים, שהדבר ידוע שאין אדם רוצה בכך. הגה: וי"א דאם א"ל בפירוש: ע"מ לפטור, פטור, אלא שאם לא א"ל בפירוש, רק דברים שמשמען כך, אנו דנין דבריו שלא פטרו, כגון שא"ל: קטע ידי, או: סמא עיני, וא"ל המזיק: על מנת לפטור, וא"ל הניזק: הן, אנו דנין שבתמיה קאמר הן, וחייב המזיק (טור סי"ח בשם הרא"ש).

**.31סמ"ע סימן תכא**

כב] כגון שאמר ליה קטע ידי כו' עד שבתמיה קאמר. ובהאי דלא אמר ליה בפירוש ע"מ לפטור אלא נוכל לומר דבתמיה קאמר, אפילו בלא ראשי איברים נמי אמרינן דבתמיה קאמר וחייב, ולא נקט קטע ידי כו', אלא ללמדינו דאם אמר בפירוש ע"מ לפטור דפטור אפילו בהני, ודוקא בהיזק ממון הוא דפטרינן ליה אף בלשון המתפרש דבתמיה קאמר וכמ"ש הטור והמחבר לעיל ריש סימן ש"פ ע"ש, ולא בצער דגופו, ודלא כעיר שושן דכתב דגם י"א הללו לא חייבוהו בסתם אלא בראשי איברים, דזה אינו, ועיין בפרישה ודרישה כאן [סעיף י"ח] ולעיל בסימן ש"פ:

**.32תלמוד בבלי מסכת סנהדרין דף פט עמוד א - עמוד ב**

המתנבא בשם עבודה זרה - כגון נביאי הבעל. הכובש את נבואתו - כגון יונה בן אמיתי, והמוותר על דברי נביא – כגון

חבריה דמיכה, דכתיב: ואיש אחד מבני הנביאים אמר אל רעהו בדבר ה' הכיני נא וימאן האיש להכותו, וכתיב ויאמר לו יען אשר לא שמעת [וגו'].

**.33רש"י מסכת סנהדרין דף פט עמוד ב**

חבריה דמיכה - דכתיב ואיש אחד מבני הנביאים אמר אל רעהו בדבר ה' הכני נא, זה היה מיכיהו בן ימלא שנתנבא אותו היום על אחאב ליפול ביד ארם מפני שנפל בן הדד בידו ושלחו לשלום, והיינו דקאמר אחאב ליהושפט לא ידבר עלי טוב כי אם רע מפני שנתנבא כבר את זו עליו ולא קיבל חבירו את דבריו, דכתיב וימאן האיש להכותו.

**.34מלכים א פרק כ**

(לה) וְאִישׁ אֶחָד מִבְּנֵי הַנְּבִיאִים אָמַר אֶל רֵעֵהוּ בִּדְבַר יְקֹוָק הַכֵּינִי נָא וַיְמָאֵן הָאִישׁ לְהַכֹּתוֹ:

(לו) וַיֹּאמֶר לוֹ יַעַן אֲשֶׁר לֹא שָׁמַעְתָּ בְּקוֹל יְקֹוָק הִנְּךָ הוֹלֵךְ מֵאִתִּי וְהִכְּךָ הָאַרְיֵה וַיֵּלֶךְ מֵאֶצְלוֹ וַיִּמְצָאֵהוּ הָאַרְיֵה וַיַּכֵּהוּ:

**.35שו"ת הריב"ש סימן תפד**

…ועוד דאפילו בממון המתחייב מחמת צער הגוף שקיל וטרי בגמרא בבבא קמא בסוף פ' החובל (צ"ג) אם אדם מוחל על צערו או לא. ואע"ג דמסקינן התם דכל שאמר לו בפירוש ע"מ לפטור, או בלאו כמתמיה שהוא כהן פטור. וכדתניא הכני פצעני ע"מ לפטור יש לאו שהוא כהן, יש הן שהוא כלאו. מ"מ זה אינו אלא לענין פטור הממון וחיובו בשהכהו ופצעהו. אבל שיוכל להכותו ולפצעו לכתחלה, ולעבור בלאו של מכה חברו, דאזהרתיה מקרא דארבעים יכנו ולא יוסיף, מפני הרשות שנתן לו זה הא ודאי לא אפשר…

**.36שו"ת חוות יאיר סימן קסג**

…וכן כל ההוא סוגיא דקרע את כסותי שבר את כדי או ידי ורגלי לענין חיוב ופטור דתשלומין מיירי מ"מ אסור הוא ולא מהני בזה רשות חבירו…

**.37שולחן ערוך הרב חושן משפט הלכות נזקי גוף ונפש ודיניהם**

ד אסור להכות את חבירו אפילו הוא נותן לו רשות להכותו כי אין לאדם רשות על גופו כלל להכותו ולא לביישו ולא לצערו בשום צער אפילו במניעת איזה מאכל או משתה אלא אם כן עושה בדרך תשובה שצער זה טובה היא לו להציל נפשו משחת ולכן מותר להתענות לתשובה אפילו מי שאינו יכול להתענות ומי שיכול להתענות מותר אפילו שלא בדרך תשובה אלא כדי למרק נפשו לה' שאין טוב למעלה מטובה זו.

וכן מותר להכות בניו הקטנים אפילו שלא בשביל חינוך תורה ומצות אלא כדי להדריכם בדרך ארץ הואיל ומתכוין לטובתם וטובתם מוטלת עליו שהם ברשותו. והוא הדין ליתום שברשותו.

ואם אין בניו שומעים בקולו מותר להכותם אפילו לטובת עצמו ולא לטובתם כי יכול הוא לכופם שישמעו בקולו כמצווה עליהם אבל אם שומעים בקולו אסור להכותם שלא לטובתם כמו שאסור להכות את אחרים…

**.38שו"ת מהרלב"ח קונטרס הסמיכה**

…דברייתא בהדיא תני בס"פ החובל האומר לחברו הכני פצעני על מנת לפטור פטור והלכת' היא דאף על גב דתנן במתניתין התם האומר סמא את עיני קטע את ידי וכו' על מנת לפטור חייב הני מילי ראשי איברים דאין אדם מוחל עליהם אבל צערא דגופא מחיל. ואף על פי שהרמב"ם ז"ל לא כתב זאת החלוקה לפטור בפירו' בספ"ה מהלכ' חובל ומזיק כשזכר אלו הדינים מכל מקום מבואר הו' בדבריו שהדין כן שהרי לא הזכיר החיוב אלא בסמא את עיני קטע את ידי משמע דדוקא באלו חייב שהם ראשי אברים מה תאמ' לא אדדייק' מריש' דייק מסיפא שלא פטר אלא בקרע את כסותי שבר את כדי וכו' זה אינו דיותר חמור הוא נזקי ממון מההכאה שאין בה נזק וכל כונת הרב היתה להודיענו שיש הפרש בין נזקי גופו לנזקי ממונו כמו שהתחיל בלשונו ושבנזקי גופו חייב ובנזקי ממונו פטור אמנם בהכאה שאי' בה נזק פשיטא שהוא פטור לדעתו הרי שהאומ' לחברו הכני על מנת לפטור שהוא פטור אליבא דכולי עלמ' ונראה שגם הוא מותר הגם שלא מצאתי זה מפורש זולתי רמז בלבד במה שכתב הרב ברפ"ה מהלכו' חובל וכל המכה אדם כשר וכו' דרך נציון הרי זה עובר וכו' משמע דאינו עובר אלא דרך נציון…

**.39מנחת חינוך פרשת משפטים מצוה מח**

[ג] ונלע"ד דזה שחייבה התורה בהכה או"א או בחבירו היינו דוקא בלא רשות אבל אם אביו ואמו אומרים לו שיכם או יקללם או חבירו א"ע בלאו הזה וא"ח מלקות ולא מיתה ע' פ' החובל ובר"מ פ"ה מה' חובל לענין ממון אם נותן לו רשות ע"ש. ולענין חיוב מלקות או מיתה נלענ"ד פשוט דא"ע וא"ח וכ"נ מלשון הר"מ פכ"ו מהלכות סנהדרין ה"ו שכתב אע"פ שיש לו לדיין או לנשיא למחול על כבודו א"י למחול על קללתו וכן שאר העם אף על פי שמחל המקולל מלקין את המקלל שכבר חטא ונתחייב עכ"ל וע"ש בכ"מ משמע דוקא אם כבר קילל כיון שכבר עבר עבירה לשמים אין המחילה מועלת אבל בתחלה שנותן רשות לקלל אין כאן עבירה כלל וכן כאן גבי מכה ושם יש קצת עבירה דמוציא ש"ש לבטלה ויבואר לקמן אי"ה פ' קדושים אבל גבי מכה אין כאן עבירה כלל לא בחבירו ולא באב ואם…

**.40שו"ת בית יצחק יורה דעה א סימן קנט**

ז. במה שנתוכחתי עם הגאון בעל ט"א אם יכול למחול על חבלתו לפטור מאיסור וכתבתי דאינו יכול לפטור רק מממון ולא ממלקות…

**.41שו"ת אגרות משה חושן משפט חלק ב סימן סו**

אם נערה מותרת ליפות עצמה ע"י נתוח שהוא חבלה בגופה.

כ' אדר תשכ"ד.

נשאלתי בנערה שרוצה ליפות עצמה כדי שיקפצו עליה לקדשה ע"י מה שהמציאו עתה הרופאים ע"י נתוח שהוא חבלה בגופה אם מותרת מצד האיסור לחבול בעצמו…

אבל הרמב"ם הא כתב ברפ"ה מחובל באיסור הכאה לאדם כשר מישראל שהוא במכה דרך נציון ולחד גירסא דרך בזיון עיי"ש, וא"כ בעובדא זו שהחבלה הוא ליפותה הרי אינו דרך נציון ובזיון שלא שייך האיסור ואם במכה חברו הוא רק דרך נציון ובזיון גם במכה בעצמו אין לאסור כשהוא ליפות שאינו דרך נציון ובזיון…

ועוד יש ראיה מהא דבסנהדרין דף פ"ט ע"ב בעובדא דמיכה דאמר לחבריה הכני נא שנענש בהכאת הארי על שמאן להכותו…אלמא דמצד לאו דלא יוסיף היה מותר דכיון דאמר לו שיכהו בדבר ה' הרי אין זה דרך נציון ובזיון אף אם אינו מוחזק עדיין לנביא ואינו רשאי להאמינו לעבור על איסור, דמ"מ כיון שהוא אומר שיכהו לא מפני שהוא רוצה לחבול בעצמו אלא שהוא בדבר ה' הרי בכל אופן כיון שסובר כן אינו דרך נציון ובזיון, וגם רשאי להאמינו כיון שהוא אדם גדול וחכם וראוי לנבואה…

ולכן נראה מזה שיש להתיר להנערה ליפות עצמה אף שהוא ע"י חבלה כיון שאינו דרך נציון ובזיון אלא אדרבה לטובתה…

**.42שו"ת אגרות משה אורח חיים חלק ג סימן עח**

…ובנתן רשות לחברו להכותו ששאל כתר"ה אם עבר על הלאו וחייב מלקות, הנה מכיון שאסור לאדם לחבול בעצמו כדאיתא בב"ק דף צ"א ואיפסק כן ברמב"ם רפ"ה מחובל, ודאי אין רשותו כלום לסלק איסור בל יוסיף מעליו, ואף באופן שיהיה פטור לשלם דאף דבסתם נתינת רשות חייב לשלם כדאיתא בב"ק דף צ"ב אף באמר ע"מ לפטור משום דתלינן שאין אדם מוחל, וכדכתב הרמב"ם פ"ה מחובל הי"א שהדבר ידוע שאין אדם רוצה בכך, מ"מ כשיאמר הנחבל שהיתה כוונתו לפטורו ממש הא פטור כדאיתא ברש"י שם /ב"ק/ דף צ"ג וכן הוא גם לתוספות שם, מ"מ יהיה פטור ממלקות דנחשב כשילם מצד המחילה. ובנתן לו רשות לחבול בו וחבל בו חבלה שפחותה משו"פ, מסתבר שעל חבלה קטנה כזו שהוא גם בלא צער ובלא בושת אין זה דרך נציון ובזיון כשנותן לו רשות ואין מקפיד על זה שאינו עובר בהל"ת דלא יוסיף דהוא כדרך שחוק בעלמא, דהלאו אינו עובר אלא כשהוא דרך נציון ובזיון כדאיתא ברמב"ם שם וממילא לא שייך מלקות. אבל בחבלה גדולה שהוא דרך נציון ובזיון לא תועיל נתינת הרשות לסלק האיסור מעליו מאחר שאף הוא עצמו אסור לחבול בעצמו כדלעיל.

והא דחבריה דמיכה נענש על שלא הכה את חברו מיכה הנביא מה שאמר לו להכותו, הוא משום דמיכה היה נביא המוחזק שלעבור אלאו בהוראת שעה מחוייבין לשמוע לו כמו במצוה לדבר חול…

**.43שו"ת אגרות משה יורה דעה חלק ג סימן לו**

בעניין סכנת חיי שעה בשביל ספק חיים לכמה שנים בעה"י ח' אלול תשל"ב מע"כ ידידי וחביבי הרב הגאון כש"ת מוהר"ר אריה ליב גרוסנס שליט"א הראב"ד דהבד"צ בלאנדאן.

בדבר אחד שהוא חולה בנקבים בלבו ובאופן כזה הוא מסוכן שלפי אומדנא דרופאים מומחים ימות בודאי בזמן קצר ורוצים לעשות ניתוח ולסתום את הנקבים בפלאסטיק, ואומרים הרופאים שאם יעלה הניתוח יפה אפשר שיחיה עוד חמש ועשר שנים אבל אפשר שע"י הניתוח ימות תיכף…

והנה כפי שכתב כתר"ה בסוף, דרופאים המומחים אמרו שאם ישכב במטה ולא ילך יכול לחיות עוד כמה שנים בלי ניתוח אלא שע"י הניתוח יחיה אותן השנים בלא צער ויוכל לילך ולהתעסק בכל דבר כמו כל אדם, פשוט לע"ד שאסור לעשות ניתוח שהוא בסכנה שאם לא יעלה בטוב ימות בשביל ספק שאם יעלה יפה יחיה אותן הימים בלא צער, ותמיהני על שכתר"ה מסתפק בזה. ואדרבה הא יש להסתפק אם מותר לעשות ניתוח אף כזה שאין בו סכנה דעכ"פ הא איכא איסור חובל דאף בעצמו אסור לחבול. אבל מסתבר מאחר דהוא לכוונת רפואה ליכא איסור, דהא ברמב"ם פ"ה מחובל ה"א כתב כל המכה אדם כשר מישראל דרך נציון ה"ז עובר בל"ת =בלא תעשה= ואיכא גירסא דרך בזיון, ומשמע שתנאי זה דדרך נציון או דרך בזיון קאי גם ארישא על הא דאסור לאדם לחבול בין בעצמו בין בחברו, וכיון שהוא בשביל רפואה הרי אינו ענין נציון ובזיון מותר…

**.44שו"ת אגרות משה חושן משפט חלק א סימן קג**

אם מותר להניח לרופאים להוציא ממנו דם להרוחת ממון כ"ח תשרי תשכ"ג. מע"כ ידידי מר משה גבריאל סעטפאנסקי שליט"א.

בדבר אם מותר להניח להרופאים להוציא ממנו דם להכין בעבור חולים שיצטרכו לזה כדרך הרופאים בזמננו שמכניסין דם אדם לחולים מסוכנים לרפאותם והוא באופן שאין בזה דין הצלת נפש משום שעדיין אין כאן חולה אך מכינים להחולים שיזדמנו ומי יודע אם יבא הדם הזה שיוציאו ממנו לחולה שדוחים איסורים בשבילו, אם רשאי בשביל הריוח שמשלמין בעד זה שהוא צריך להמעות…

אבל בחבלה זו להוציא דם ע"פ השגחת הרופאים יש טעם גדול שלא לאסור, דהא מצינו שבדורות הקודמים היו נוהגין להקיז דם… ועתה נשתנה עוד יותר שאין מניחין להקיז כלל, מ"מ ודאי גם עתה איכא גם רפואה בזה דלא יהיה שינוי גדול כ"כ, וגם היום מוציאין הרופאים כמעט בלא צער, ולכן אפשר אין לאסור בחבלה זו דהקזת דם. והרוצה להקל אין למחות בו כיון שהיא סברא גדולה. ידידו, משה פיינשטיין.

**.45שו"ת מהר"ם מרוטנבורג דפוס פראג סימן פא**

מלך עולמים, יוסיף לכם אורך ימים נעימים אהו' מיודעי החתומי' כנ' החתום מטה הבא להשיב בקצרה הנראה בעיני, כי כן נ"ל כל בן ברית חייב לכבד את אשתו יותר מגופו עולה עמו ואינו יורדת עמו בעולת בעל כתיב בעלייתו ולא בירידתו לחיים נתנה ולא לצער ומספר כתובה נלמוד אנא אפלח ואוקיר ואיזון והמכה את אשתו מקובלני שיש יותר להחמיר בו מבמכה את חבירו דבחבירו אינו חייב בכבודו ובאשתו חייב בכבודה ודרך הגוים בכך אבל חלילה וחלילה לשום בן ברית מעשות זאת והעושה יש להחרימו ולנדותו ולהלקותו ולעונשו בכל מיני רידוי ואף לקוץ ידו אם רגיל ובכך /בכך/ כי הא דרב הונא קץ ידא (סנהדרי' נ"ח ע"ב) אפי' בבבל אע"ג דאין דנין דיני קנסות בבבל מכין ועונשין שלא יקילו ראשם בכך ואם היא רוצה לצאת יוציא ויתן כתו'. ובתשו' הגאוני' מצאתי ושכחתי שם הגאון והאשה שקובלת על בעלה א"א לדור עם אמך ואחיותך המחרפי' ומגדפי' אותי חייב הבעל להוציאה משם לגור בבית אחר ואם לאו יוציא ויתן כתו' דאמר קרא היא היתה אם כל חי לחיים נתנה ולא לצער גם את זאת חייב להוציא דודתו מן הבית שהיא מקנטרת ומקנטת אותה וגורמת המחלוקת ביניהם ולנהוג בה דרך כבוד ואם לאו ענוש יענש.

**.46תרומת הדשן סימן ריח**

שאלה: מי ששמע אשתו מקללת ומזלזלת באביה ואמה והוכיחה בדברים על זה כמה פעמים ולא הועיל שרי להכותה כדי לייסרה שלא תעשה או לאו?

תשובה: יראה דבכה"ג שרי, ואע"ג דכתב במרדכי פ' המדיר בתשובת רבינו שמחה דהמכה את אשתו עובר בלאו דפן יוסיף, והחמיר מאד בדבר כדאיתא התם, מ"מ לאפרושי מאיסור חמור כזה ודאי שרי… הא קמן כל מי שהוא תחת ידו של אדם ורואה בו שעושה דבר עבירה רשאי להכותו ולייסרו כדי להפרישו מן העבירה, ואין צריך להביאו לב"ד שיפרישוהו המה בכחם בגזירותם…

**.47הגהות הרמ"א על המרדכי מסכת כתובות פרק אף על פי**

[רמז קפו] \* [בשם ה' ברכנוכם ועל טוב יזכר שמכם א"כ איפה כמו שכתב שהבעל רגיל להכות את אשתו והיא בקשה ממנו שלא להכותה ועוד לא רצה להבטיחה שלא להכותה עוד ולא קבל ואף שוב בבהכ"נ שקבלה עבור מזונותיה עליו או שיבטיחנה שלא להכותה עוד ולא רצה לקבל. דבר פשוט הוא שצריך לשלם כל מה שלוותה ואכלה שלא רצה להכניע לבבו אפילו בדבורא לומר לא אעשה עוד מחשבתו ניכרת מתוך מעשיו שהיה חפץ להכותה ולא לנהוג עמה דרך כבוד ולא כן משפט הבנות הכבודות וקי"ל בעולת בעל בעלייתו של בעל ולא בירידתו לחיים נתנה ולא לצער כ"ש שלא להכותה דקא עבר על לא יוסיף פן יוסיף דלא גרע מאחר וק"ו הוא ומה אחר שאין חייב בכבודו מצווה על הכאתו אשתו שהוא מצווה עליה לכבדה יותר מגופו כדאיתא פ' הנשרפין לא כ"ש ועוד דדחיק תלמודא למצוא תקנה על אשה

רעה לא לישתמיט ולומר בשוטים ועוד מספר כתובתה נלמוד דחייב בכבודה ואנא אפלח ואוקיר לכבוד ניתנה ולא לבזיון ואין דרך בני עמינו להכות נשותיהם כמנהג העובדי כוכבים חלילה לכל ב"ב לעשות כדבר הזה. ואם היה לפנינו דין זה היינו מחרימין עליו כאילו היה מכה אחר מטעמא דפרי'…

**.48ים של שלמה מסכת בבא קמא פרק ג**

ט.… אלמא שמותר להכותו על דבר תוכחה. ודוקא באדם מוחזק לכשרות, שידוע שלשם שמים עשה. והוא אדם חשוב ומופלג. אבל בסתמא דאינשי לאו כל כמיניה. דא"כ לא שבקת חי לכל בריה. וכל אדם ריק ילך ויכה חבירו על דבר הוכחה, כי אין צדיק בארץ אשר יעשה טוב ולא יחטא. והתורה לא נתנה רשות ומקל ורצועה אלא לדיין, או לאדם חשוב, שראוי להיות דבריו נשמעים. ג"כ לפי שעה מותר להכות חבירו, ולהפרישו מאיסורא. והכל לפי ראות עיני הדיין…

**.49שולחן ערוך אבן העזר הלכות גיטין סימן קנד**

סעיף ג

…הגה: …איש המכה אשתו, עבירה היא בידו כמכה חבירו. ואם רגיל הוא בכך, יש ביד ב"ד ליסרו ולהחרימו ולהלקותו בכל מיני רידוי וכפייה, ולהשביעו שלא יעשה עוד, ואם אינו ציית לדברי הב"ד י"א שכופין אותו להוציא, ובלבד שמתרין בו תחלה פעם אחת או שתים כי אינו מדרך בני ישראל להכות נשותיהם, ומעשה עובד כוכבים הוא. וכל זה כשהוא מתחיל, אבל אם מקללתו בחנם או מזלזלת אביו ואמו, והוכיחה בדברים ואינה משגחת עליו, י"א דמותר להכותה, וי"א דאפילו אשה רעה אסור להכותה. והסברא ראשונה היא עיקר…

**.50פלא יועץ - הכאה**

וכן ראוי לכל מנהיגי הערים ליסר את אנשי זרוע ובפרט לאנשים בני בליעל שמכים את נשותיה' מכת אכזרי תיפח רוחם של עושה אלה שמחזיקי' את בנות ישראל כשפחות ודורסים ומכים ובועלים ואין להם בושת פנים וראוי למי שיש יכולת בידו ליסרם כאשר יוכלו ואם יוכלו להוציא נשותיהם מתחת ידם אם הוא ברצון האשה כי אין אשה דרה עם נחש במקום א' מצוה רבה עבדי להציל עשוק מיד עושקו ואפי' להכות ילדים קטני' אין רשות לשום אדם אלא אב לבנים ורב לתלמידים ופרנס על הקטנים…וכן איתא בתשו' מוהרשד"ם שאם א' הכה לקטן ותבעו לדין נזקקין לו וקוצבין לו קנס וזכורני באיש א' ירא ה' שהיה פרנס על הילדים שבשעת פטירתו צוה להכריז בבהכ"נ שהוא שואל מחילה מכל הקטנים אם הכה אותם שלא כדין כי בודאי אפילו לבניו הקטנים ותלמידיו לא הותרה הרצועה להכותם שלא כדין על לא חמס בכפיהם ואפי' אם יש צורך להכותם לא הותר להכותם מכה רבה מכת אכזרי על הראש ועל העין מקום שיכול לעשות מום ופקוח נפש ח"ו אלא יכם בנחת על הרגלים בלי כעס וזה כלל גדול כי טוב איש יכלכל דבריו במשפט במדה במשקל ובמשורה זוהי דרך ישרה:

**.51תלמוד בבלי מסכת יבמות דף סב עמוד ב**

ת"ר: האוהב את אשתו כגופו, והמכבדה יותר מגופו, והמדריך בניו ובנותיו בדרך ישרה, והמשיאן סמוך לפירקן, עליו הכתוב אומר: וידעת כי שלום אהלך.

**.52רש"י מסכת יבמות דף סב עמוד ב**

יותר מגופו - דזילותא דאיתתא קשה מדגברא.

**.53איוב פרק ה**

(כד) וְיָדַעְתָּ כִּי שָׁלוֹם אָהֳלֶךָ וּפָקַדְתָּ נָוְךָ וְלֹא תֶחֱטָא:

**.54רמב"ם הלכות אישות פרק טו**

הלכה יט

וכן צוו חכמים שיהיה אדם מכבד את אשתו יתר מגופו ואוהבה כגופו, ואם יש לו ממון מרבה בטובתה כפי הממון, ולא יטיל עליה אימה יתירה ויהיה דיבורו עמה בנחת ולא יהיה עצב ולא רוגז.